Survisarja - Ep23

Survisarja - Ep23 on Survisarjan kahdeskymmeneskolmas jakso, jonka julkaisupäivä on 23.10.2016. Jakso on pituudeltaan 24 minuuttia 25 sekuntia.

Jakson aikana Wildeem ja Pormestari Tane keskittyvät saamaan sinisiä orkideoita rautasoturien lepyttämiseksi. Tämän vuoksi he päätyvät noita Elisabeth Korpinotkon kotiin.

## Tapahtumat

Jakso alkaa Wildeemin herätessä majakasta kokkaamaan ruokaa Pormestari Tanen kuorsatessa vieressä.

Tanenkin herättyä kaksikko lähtee kulkemaan kohti Elisabeth Korpinotkon taloa Tanen salareittiä pitkin.

Saavuttuaan vesiputouksen ääreen heidän kimppuunsa hyökkää vuoren varjoista skeletoneja ja zombeja. Saatuaan viholliset kukistettua Tane johdattaa Wildeemin vesiputousta pitkin ylös vuorelle.

Wildeem kertoo olevansa luottavaisempi, sillä heillä on nyt timanttihaarniskat ja -miekat. Wildeem toteaakin, että päivästä "tulee hyvä. -- Uskon siihen vakaasti".

Tane vie Wildeemin Elisabethin ovelle ja vahingossa paljastaa kulkeneensa salareittiä monesti.

Wildeem ja Tane tapaavat Elisabethin, joka suuttuu Wildeemille luullessaan häntä Tanen uudeksi seurustelukumppaniksi. Tämän takia Elisabeth uhkaileekin työntävänsä Wildeemin alas luudan kiitoradalta, kunnes Tane muistuttaa molemmille Velho Solgaaronista.

Elisabeth tahtoo heti tietää, mitä Solgaaron on keksinyt. Wildeem kertookin, mutta vahingossa tallaa Elisabethin kissan Herra Ylermi XVI Punanenän päälle.

Wildeem pyytää Elisabethilta sinisiä orkideoita, mutta Elisabeth ei halua antaa niitä ilmaiseksi. Wildeem yrittää maksaa orkideat perunoilla, mutta sen sijaan Elisabeth haluaa Tanen tuovan vettä Kastehelmien notkosta vettä ja Wildeemin hakevan erään luolan perältä erakkotulppaanin, sillä hän tarvitsee näitä kahta ainesosaa myrkkyliemeensä.

Tanen lähdettyä Elisabeth näyttää Wildeemille parvekkeelta, missä erakkotulppaaneja kasvaa ja lopulta tönäisee Wildeemin alas parvekkeelta. Wildeem säikähtää, mutta onnistuu putoamaan veteen.

Wildeem kulkee luolan suulle samalla pohtien, mistä Tane mahtaa tuntea Elisabethin ja mitä Elisabethin ja Tanen välillä on.

Luolan suu on suljettu, mutta Wildeem murtautuu luolaan ja joutuu hirviöiden kohteeksi. Luolassa Wildeem löytää timanttia, jonka alta kuitenkin paljastuu laavaa. Jatkettuaan matkaansa Wildeem laukaisee ansan, joka ampuu nuolia.

Nuoliansan jälkeen Wildeem huomaa katossakin timantteja, joista hän hakkaa yhden. Timantin päällä on kuitenkin soraa, jonka alle Wildeem meinaa jäädä.

Timanttiansan jälkeen hän joutuu hyppimään laavan päällä leijuvilla kivillä päästäkseen laavalammen toiselle puolen. Wildeem tippuu ennen toiseksiviimeista kiveä laavaan, mutta onnistuu selviämään vesiämpärin ansiosta hengissä toiselle puolen.

Wildeem löytää tulppaanin ja lähtee takaisin ulkoilmaan. Hän huijaa hieman laavaparkourissa asetellessaan ylimääräisiä palikoita helpottaakseen etenemistä.

Pari zombia ja skeletonin kukistettuaan Wildeem pääsee pois luolasta ja kulkee takaisin Elisabethin talolle Tanen näyttämää reittiä pitkin.

Elisabethin kotona Wildeem yrittää etsiä Elisabethiä, mutta löytää vain luurankoja Elisabethin kaapista. Elisabeth palaa sisälle ja näyttää yllättyvän siitä, että Wildeem on vielä hengissä. Elisabeth myös kertoo hänen luulleen Wildeemin ja Tanelin olevan pari.

Elisabeth kertoo, kuinka Elisabeth itse ja Tane olivat aikanaan suhteessa ja miten Tane aikanaan unohti Elisabethin, sillä Tane käytti niin paljon aikaa töissä pormestarina.

Elisabeth myös kertoo, kuinka asiat olivat aiemmin ja kuinka hän auttoi Kolovuoren kylän asukkaita ennen kuin hän tuhosi tien ja erakoitui Tanen unohtaessa hänet.

Tane keskeyttää heidän juttelunsa palatessaan Kastehelmien notkon veden kanssa. Wildeem antaa myös tulppaanin Elisabethille, joka kuitenkin syöttää kukan kissalle, sillä hän ei tarvinnut kukkaa - hän vain halusi testata Wildeemiä.

Palkkioksi vedestä Tane ja Wildeem saavat sinisiä orkideoita. Wildeem myös kysyy, olisiko Elisabethillä ruokaa. Elisabeth antaa takaisin Wildeemin antamat perunat, mutta ei anna muuta.

Wildeem haluaisi myös lainata Elisabethin lumouspöytää, mutta tajuaa unohtaneensa lapis lapsulit. Tane valmistaa sinitomua, ja kaksikko hyvästelee Elisabethin.

Wildeem lopettelee videota ja lupaa Elisabethille palaavansa vielä juttelemaan lisää siitä, mitä Elisabethin ja Tanen välillä tapahtui aikanaan.

## Nippelitieto

* Wildeemin poimima erakkotulppaani on pink tulip.
* Elisabethin kotoa löytyy kaappi, joka on täynnä luurankoja.